الدرر فی اختصار المغازی والسیر

الدُّرَر في اختصار المغازي والسير ایک کتاب ہے جس کے مؤلف یوسف بن عبد اللہ بن محمد بن عبد البر بن عاصم النمری القرطبی الأندلسی المالکی ہیں۔ یہ کتاب نبی کریم حضرت محمد مصطفیٰ ﷺ کی سیرتِ مبارکہ کو ولادت سے لے کر وصال تک کے حالات، غزوات، سوانح اور دیگر اہم واقعات پر مشتمل ہے۔
 کتاب کا منہج (طریقۂ تالیف) 
ابن عبد البر نے کتاب کے آغاز میں فرمایا:
> "الحمد لله رب العالمين، وحسبنا الله ونعم الوكيل، وصلى الله على محمد رسوله وعلى آله أجمعين...
یہ وہ کتاب ہے جس میں میں نے نبی ﷺ کے مبعث (رسالت کے آغاز)، ان کی نبوت کی ابتدا اور ان کی رسالت کے پہلے امور، نیز ان کی مغازی (غزوات) اور سیرت کو اختصار کے ساتھ ذکر کیا ہے۔

کیونکہ میں ان کی ولادت، نشو و نما کے احوال اور ابتدائی سوانح کو اپنے صحابہ پر لکھے گئے کتاب کے ابتدائی حصے میں ذکر کر چکا ہوں۔
اس کتاب میں میں نے ان کے مبعث اور بعد کے تمام اوقات کو مخصوص انداز سے بیان کیا ہے۔
میں نے یہ مواد موسیٰ بن عقبہ کی کتاب اور ابن اسحاق کی روایت (ابن ہشام اور دیگر کے ذریعے) سے لیا ہے اور بعض اوقات میں نے وہ خبریں بھی ذکر کی ہیں جو ان میں نہیں ملتیں۔

کتاب کی ترتیب زیادہ تر ابن اسحاق کے نقشے پر ہے۔
میں نے غزوات اور سیرت کو اختصار، ترتیب اور اہم نکات کی بنیاد پر بیان کیا ہے، بے فائدہ تفصیل اور تکرار سے بچتے ہوئے۔
میں اللہ تعالیٰ سے امید رکھتا ہوں کہ وہ اس میں میری مدد فرمائے اور مجھے اپنی رضا کی توفیق دے، وہی میرے لیے کافی ہے، اس کا کوئی شریک نہیں۔"
 کتاب کا مواد 

مصنف نے کتاب کو آٹھ ابواب (ابواب = Chapters) میں تقسیم کیا ہے۔ ہر باب میں متعلقہ تاریخی مواد درج ہے اور بعض ابواب میں ضمنی عنوانات (Subheadings) بھی شامل کیے گئے ہیں۔
ابن عبد البر نے کتاب کی زمانی ترتیب ابن اسحاق کی سیرت کی روشنی میں کی ہے۔ کتاب کا آغاز "غزوۂ الابواء" سے ہوتا ہے،
پھر "بعث حمزہ"، "بعث عبیدہ"، رمضان کے روزوں کا فرض ہونا اور پھر "غزوۂ بواط"، "غزوۂ عشیرہ"، "غزوۂ بدر اولیٰ" سے ہوتا ہوا
آخر میں "حجۃ الوداع" کے تذکرے پر پہنچتا ہے اور کتاب کا اختتام رسول اللہ ﷺ کے وصال مبارک کے ذکر پر ہوتا ہے۔

 حوالہ جات 

زمرہ:کتب تاریخی
زمرہ:سیرت نبوی
زمرہ:ویکی ڈیٹا والے صفحات
زمرہ:اسلامی تاریخ کے سانچے